CELEX: 22015D1807
Language: el
Date: 2014-11-13 00:00:00
Title: Απόφαση της Μεικτής Επιτροπής του ΕΟΧ αριθ. 248/2014, της 13ης Νοεμβρίου 2014, για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2015/1807]

8.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 263/38
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 248/2014
   της 13ης Νοεμβρίου 2014
   για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών [2015/1807]
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Η Νορβηγία έχει συμμετάσχει και συνεισφέρει οικονομικά στις δραστηριότητες των ευρωπαϊκών προγραμμάτων GNSS, που απορρέουν από τον κανονισμό (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου (1), και θα συνεχίσει να συμμετέχει και να συνεισφέρει οικονομικά στις δραστηριότητες που απορρέουν από τον κανονισμό (ΕΕ) αριθ. 1285/2013 του Ευρωπαϊκού Κοινοβουλίου και του Συμβουλίου (2), μέσω της ενσωμάτωσης των εν λόγω κανονισμών στο πρωτόκολλο 31 της συμφωνίας για τον ΕΟΧ.
            
         
               (2)
            
            
               Η Νορβηγία και η Ισλανδία ενδιαφέρονται για όλες τις προσφερόμενες υπηρεσίες στο πλαίσιο του συστήματος που υλοποιήθηκε από το πρόγραμμα Galileo, συμπεριλαμβανομένης της κυβερνητικής υπηρεσίας («PRS»).
            
         
               (3)
            
            
               Είναι, συνεπώς, σκόπιμο να επεκταθεί η συνεργασία των συμβαλλόμενων μερών της συμφωνίας για τον ΕΟΧ για να συμπεριληφθεί η απόφαση αριθ. 1104/2011/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τις μεθόδους πρόσβασης στην κυβερνητική υπηρεσία η οποία προσφέρεται από το παγκόσμιο σύστημα δορυφορικής ραδιοπλοήγησης που υλοποιήθηκε από το πρόγραμμα Galileo (3).
            
         
               (4)
            
            
               Η Νορβηγία μπορεί να γίνει συμμετέχων στην PRS υπό τις προϋποθέσεις που αναφέρονται στο άρθρο 3 παράγραφος 5 της απόφασης αριθ. 1104/2011/ΕΕ.
            
         
               (5)
            
            
               H συμφωνία μεταξύ του Βασιλείου της Νορβηγίας και της Ευρωπαϊκής Ένωσης για διαδικασίες ασφάλειας για την ανταλλαγή διαβαθμισμένων πληροφοριών (4), η οποία υπεγράφη στις 22 Νοεμβρίου 2004, εφαρμόζεται από την 1η Δεκεμβρίου 2004.
            
         
               (6)
            
            
               Η συμφωνία συνεργασίας για δορυφορική πλοήγηση μεταξύ της Ευρωπαϊκής Ένωσης και των κρατών μελών της, αφενός, και του Βασιλείου της Νορβηγίας, αφετέρου (5), η οποία υπεγράφη στις 22 Σεπτεμβρίου 2010, εφαρμόζεται προσωρινά από την 1η Μαΐου 2011.
            
         
               (7)
            
            
               Το πρωτόκολλο 31 της συμφωνίας για τον ΕΟΧ θα πρέπει, συνεπώς, να τροποποιηθεί ώστε να καταστεί δυνατή η εν λόγω επέκταση της συνεργασίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά την παράγραφο 8αα του άρθρου 1 του πρωτοκόλλου 31 της συμφωνίας για τον ΕΟΧ παρεμβάλλεται η ακόλουθη παράγραφος:
   
      
                  «8αβ.
               
               
                  
                              α)
                           
                           
                              Τα κράτη της ΕΖΕΣ συμμετέχουν στις δραστηριότητες που ενδέχεται να προκύψουν από την ακόλουθη πράξη της Ένωσης:
                              
                                          —
                                       
                                       
                                          
                                             32011 D 1104: Απόφαση αριθ. 1104/2011/ΕΕ του Ευρωπαϊκού Κοινοβουλίου και του Συμβουλίου, της 25ης Οκτωβρίου 2011, σχετικά με τις μεθόδους πρόσβασης στην κυβερνητική υπηρεσία η οποία προσφέρεται από το παγκόσμιο σύστημα δορυφορικής ραδιοπλοήγησης που υλοποιήθηκε από το πρόγραμμα Galileo (ΕΕ L 287 της 4.11.2011, σ. 1).
                                       
                                    
                        
                              β)
                           
                           
                              Τα κράτη της ΕΖΕΣ μπορεί να γίνουν συμμετέχοντες στην PRS με την επιφύλαξη της σύναψης των συμφωνιών που αναφέρονται στο άρθρο 3 παράγραφος 5 στοιχεία α) και β) της απόφασης αριθ. 1104/2011/ΕΕ.
                           
                        
                              γ)
                           
                           
                              Η συμμετοχή των κρατών της ΕΖΕΣ στις διάφορες επιτροπές και ομάδες εμπειρογνωμόνων που σχετίζονται με την PRS διέπεται από τον αντίστοιχο εσωτερικό κανονισμό.
                           
                        
                              δ)
                           
                           
                              Το άρθρο 10 της απόφασης αριθ. 1104/2011/ΕΕ δεν εφαρμόζεται στα κράτη της ΕΖΕΣ.
                           
                        
                              ε)
                           
                           
                              Η παρούσα παράγραφος δεν εφαρμόζεται στο Λιχτενστάιν.
                           
                        
                              στ)
                           
                           
                              Όσον αφορά την Ισλανδία, αναστέλλεται η εφαρμογή της παρούσας παραγράφου μέχρις ότου η Μεικτή Επιτροπή του ΕΟΧ λάβει διαφορετική απόφαση.».
                           
                        
            
   Άρθρο 2
   Η παρούσα απόφαση αρχίζει να ισχύει την επομένη της τελευταίας κοινοποίησης που προβλέπεται στο άρθρο 103 παράγραφος 1 της συμφωνίας για τον ΕΟΧ (6).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 13 Νοεμβρίου 2014.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Kurt JÄGER
      
   
   
      (1)  ΕΕ L 196 της 24.7.2008, σ. 1.
   
      (2)  ΕΕ L 347 της 20.12.2013, σ. 1.
   
      (3)  ΕΕ L 287 της 4.11.2011, σ. 1.
   
      (4)  ΕΕ L 362 της 9.12.2004, σ. 29.
   
      (5)  ΕΕ L 283 της 29.10.2010, σ. 12.
   
      (6)  Δεν έχουν αναφερθεί συνταγματικές απαιτήσεις.